Pretty Yende

Pretty Yende Hego Afrikako abeslari lirikoa (sopranoa) da. 1985eko martxoaren 6an jaio zen Mpumalangako probintzian.

Datu biografikoak 
La Scalako akademia lirikoan ikasi zuen. Kantu lirikoko nazioarteko zenbait lehiaketatan parte hartu zuen, eta horietako batzuk irabazi egin zituen, besteak beste,  Operalia 2011n. Bi urte berandutago, 2013an, Ikhamangaren Ordenaren zilarrezko domina eman zioten. Urte berean  New Yorkeko Metropolitan Opera Housen hasi zen.

1985ean jaio zen, Hego-Afrikako erregimenak oraindik apartheidaren politika segregazionista aplikatzen zuenean. Thandukukhanyan hazi zen, Piet Retief-en, Transvaal-eko hiri batean. Léo Delibesen Loreen Bikoteak irudiztatutako publizitate-iragarki bati esker ezagutu zuen Opera. Hamasei urte zituela, kantu-lehiaketa bat irabazi zuen, eta horri esker, entzunaldi batean sartzeko aukera izan zuen Lurmuturreko Unibertsitateko Hego Afrikako Musika Eskolan.

Lanak eta sariak 
Hans Gabor Belvedere eta Montserrat Caballé nazioarteko lehiaketetan jaso zuen saria 2009an. George Gershwinen Porgy and Bessen obraren Clararen pertsonaia interpretatu zuen Lurmutur Hiriko () opera-taldeak Erresuma Batuan egindako biran. Urte bat beranduago, Vincenzo Bellini nazioarteko kantu-lehiaketako lehen saria lortu zuen. Garai hartan hasi zen Scalako akademia lirikoan ikasten.  Besteak beste, Bérénice eta Musettaren rolak interpretatu zituen Rossiniren La occasione fa él ladro operan eta Pucciniren La Bohème-n .Horrez gain, Norinaren pertsonaia interpretatu zuen Gaetano Donizettiren Don Pasquale obran.  2011n, Operalia kantu-lehiaketako lehen saria lortu zuen sopranoak.  Urrezko Siola saria ere jaso zuen.

Pretty Yendek lNew Yorkeko Metropolitan Operan kantatu zuen lehen aldiz 2013ko urtarrilean. Emanaldiak hasi baino hilabete lehenago, Nino Machaidze ordezkatzeko deitu zioten.  Adèle-ren rola interpretatu zuen Rossiniren El Comte Ory operan.  Urte berean,  emanaldi bat eman zuen Wigmore Hall-en. 

City Press astekariak ezarritako "100 World Class South Africans"-en zerrendan ere badago. 

[6] 2014. urtean, Opera Awards nazioarteko kantari gazteen kategoriarako izendatu zuten. Metropolitan Operara itzultzeko, Pamina interpretatu zuen Mozarten Txirula magikoan. New York-eko Carnegie Hall-en eta Washington-eko  Kennedy Center-en eskaini zituen emanaldiak. Horiez gain, Rosinaren pertsonaia interpretatu zuen El barbero de Sevilla operan, Bastillako Operan, Parisen, 2016ko otsailean. Beranduago, Gaetano Donizettiren Lucía de Lammermoor operaren protagonista izan zen 2016ko urrian eta azaroan Bastillako Operan. Arrakasta handia izan zuen.

Goraipamenak 
2013. urtean, Jacob Zuma Hegoafrikako presidenteak Ikhamangaren ordenaren zilarrezko domina eman zion sopranoari. Nazioarteko arrakastengatik nabarmendu zuten.

Erreferentziak

Kanpo estekak 

 Pretty Yende✮♫ "Il Bacio"/Kusswalzer von Luigi Arditi

Hegoafrikako abeslariak
Emakume abeslariak